open-index/open-wikipedia-markdown huggingface dataset:
Go Shop

**Go Shop** ialah sebuah saluran televisyen membeli-belah berbayar dan perkhidmatan beli-belah gaya hidup pelbagai platform Malaysia yang dimiliki oleh Astro GS Shop, usahasama antara konglomerat media, Astro Malaysia Holdings dan syarikat peruncitan multimedia Korea Selatan, GS Retail. Saluran ini terbahagi kepada tiga – Ruuma, Gaaya dan Baaru. Rancangan-rancangan Go Shop juga sebelum ini disiarkan di beberapa saluran Astro seperti Astro Ria, NJOI TV dan Astro Prima.

## Sejarah
Go Shop pra-dilancarkan pada 1 November 2014 dan dilancarkan secara rasmi pada 1 Januari 2015 apabila Astro Malaysia Holdings menandatangani perjanjian dengan GS Retail (dahulunya GS Home Shopping) bagi mewujudkan sebuah saluran membeli-belah berkonsepkan gaya hidup di Malaysia. Ia telah menerima sokongan yang memberangsangkan dengan tempahan lebih daripada 115,000 produk setakat pada Februari 2015. Astro menyediakan platform media dan penerbitan rancangan manakala GS Home Shopping menyediakan produk dan logistik. Jumlah permodalan usaha sama ini ialah sebanyak RM70 juta dan menjana hasil tahunan sehingga RM500 juta dalam masa lima tahun.

Saluran Go Shop bahasa Mandarin dilancarkan pada 19 Oktober 2015 dan bersiaran di saluran 318. Kira-kira 70% daripada pembelian produk di Go Shop dibuat melalui pembayaran tunai semasa penghantaran, dengan kadar pembatalan 5%. Pada 1 Februari 2020, Go Shop menjenamakan semula dua salurannya dengan slogan baharu - Ini Baru Shopping!, iaitu Ruuma di saluran 118 dan Gaaya di saluran 120. Pada 24 Julai 2021, Go Shop saluran 111 dijenamakan semula sebagai Baaru.

Pada 1 September 2019, Go Shop tersedia sebagai saluran terestrial percuma di MYTV menerusi Saluran 120, tetapi menamatkan penyiarannya pada 19 Jun 2022. 

Pada 2 Oktober 2023, Astro mengumumkan bahawa Go Shop akan menamatkan operasinya sebagai sebahagian daripada penjajaran semula strategiknya dengan penutupannya berkuatkuasa 11 Oktober. Astro memetik "landskap ekonomi keseluruhan yang mencabar dan perubahan dalam tingkah laku membeli-belah pengguna", merujuk kepada keputusan para pembeli rancangan  itu untuk kembali ke pusat membeli-belah secara fizikal terutamanya pasca pandemik COVID-19, sebagai punca penutupan Go Shop.

## Senarai saluran Go Shop

## Pengacara
### Bekas Pengacara
* Addy Junaidi
* Aina Kamalia
* Akma Abdullah
* Anna Aljuffrey
* Aswad Jalil
* Asyraf Roslan
* Azrul Zaidi
* Fadzly Fuad (undangan khas)
* Hazim Shauki
* Jimmy Shanley
* Juliana Ramle
* Kim Hassan
* Liza Khairuddin
* Raianna Rahman
* Sufian Amri
* Suraya Yeop Jr.
* Syaff Shukri (undangan khas)
* Syakirin Husnal
* Syanim Farid
* Tiong Button

## Lihat juga
* Wow Shop – saluran membeli-belah milik Media Prima

## Rujukan

## Pautan luar
*
Katon Bagaskara

**Ignatius Bagaskoro Katon**, () lebih dikenali sebagai **Katon Bagaskara** merupakan seorang pelakon, penggubah lagu, penulis lagu, penyanyi dan ahli politik Indonesia. Beliau dikenali luas sebagai vokalis di kumpulan muzik Indonesia, *KLa Project*.

## Kehidupan peribadi
Katon telah berkahwin dengan Monica Tri Mei Suciati dari 1991 hingga 1994. Daripada perkahwinan ini, Katon dikurniakan seorang anak perempuan bernama Chika Putri Bagaskara (lahir 9 Jun 1993).

Katon berkahwin dengan Ira Wibowo pada 28 Oktober 1996. Mereka mempunyai dua orang anak, Andhika Radya Bagaskara (lahir 28 Ogos 1997), dan Mario Arya Bagaskara (lahir 28 Ogos 2002). Pada 18 Disember 2012, Katon secara rasmi bercerai dengan Ira.

Katon ialah adik kepada Andre Manika dan abang kepada Nugie.

## Diskografi
### Album solo

* Katon Bagaskara (1994)
* Gemini (1996)
* Harmoni Menyentuh (1997)
* Damai dan Cinta (2000)
* Koleksi (2001)
* Percaya Saja (2002)
* Lovaholic (2007)


### Single

* Cinta Putih (1991)
* Usah Kau Lara Sendiri (1995) - duet bersama Ruth Sahanaya
* Bawalah Hatimu (2005)
* Jika Bumi Bisa Bicara (2009) - duet bersama Nugie
* Engkaulah Bahagiaku (2011)
* Singkawang, Sebuah Harmoni (2012)
* Taksu Pulau Dewata (2013)
* Dinda Dimana Versi Jawa (2020)


### Album trio bersama Andre Manika dan Nugie

* Kidung Cinta (2003)


### Album rohani

* Faith (2007) - bersama Bella Saphira, Dominique Agisca Diyose, Nugie


## Filemografi
### Filem

### Drama lipur lara

## Sejarah pilihan raya

## Pautan luar
*
Jalan Negeri Kedah K164

**Jalan Negeri Kedah K164** (dikenali sebagai Jalan Sidam Kanan dan Jalan Lesung Tujuh) ialah jalan negeri timur-barat yang terletak di Daerah Kulim, dalam negeri Kedah, Malaysia. Penghujung barat K164 terletak di simpang K183 (Jalan Guar Lobak–Kampung Tanjung Belit) manakala penghujung timurnya terletak di sebatang jalan kampung yang tidak bernama di Kampung Lesong Tujuh, dengan panjang jajarannya mencecah .

## Gambaran keseluruhan
Jalan Negeri K164 merupakan sebatang jalan raya yang berstatus jalan negeri, yang dibina dan diwartakan di bahagian utara Daerah Kulim, Kedah. Secara pentadbiran, perwartaan jalan negeri ini terletak di dalam kawasan perntadbiran Mukim Sidam Kanan yang bersempadan secara langsung dengan negeri Daerah Kuala Muda di bahagian utaranya. Pewartaan jalan negeri ini juga terletak di kawasan luar bandar, dengan panjang keseluruhan mencecah . Selain itu juga, K164 ialah jalan raya tunggal timur-barat yang mempunyai dua lorong dari permulaan hingga pengakhiran hayat laluan. Ia diselia sepenuhnya oleh JKR Daerah Kulim/Bandar Baharu, melalui Kerajaan Negeri Kedah. Untuk perkhidmatan penyelanggaran jalan, K164 terletak di Zon Padang Serai selian JKR Daerah Kulim/Bandar Baharu. K164 dikenali sebagai Jalan Sidam Kanan dan Jalan Lesung Tujuh dalam Sistem Maklumat Rekod-Rekod Jalan Raya Malaysia (MARRIS).

K164 bermula sebagai kilometer sifar di kawasan perkampungan Kampung Guar Lobak, Kedah di simpang tiga dengan K183 (Jalan Guar Lobak–Kampung Tanjung Belit) berdekatan dengan sebuah masjid dan sebuah sekolah rendah, Sekolah Kebangsaan (SK) Guar Lobak. Pada peringkat awal di penghujung barat K164, jalan raya ini bakal menelusuri kawasan perkampungan Kampung Guar Lobak dan Kampung Ujung Padang yang bercorak berselerak di sisi utara jalan raya manakala kawasan penanaman sawah padi atau bendang di sisi selatan jalan raya. Lalu, K164 bakal membengkok ke tenggara di Kampung Sidam Kanan dan Kampung Dato Seri di samping melalui lembah-lembah sungai Sungai Muda yang berada di utara jalan raya; dan kembali ke arah timur semula sebaik sahaja memasuki kawasan Kampung Bukit Sidam. Seterusnya, K164 bakal membuat pertemuan pertamanya dengan jalan raya utama, iaitu K824 (Jalan Pokok Jambu–Sidam Kanan) di Kampung Bukit Sidam. Di sini juga, K164 bakal melalui sebuah bukit yang bernama Bukit Sidam. K164 diteruskan lagi dengan menuju ke arah timur laut dan menelusuri kawasan estet kelapa sawit, Ladang Ban Hup Seng. Jajaran jalan raya K164 diteruskan sehingga penamatnya di Kampung Lesong Tujuh. Di penamat bagi jalan raya ini, K164 bakal dilanjutkan dengan jajaran jalan kampung (Jalan Perhubungan Desa; JPD) sedia kala di kawasan perkampungan tersebut.

## Persimpangan utama
Kesemua bahagian laluan negeri ini terletak di Daerah Kulim, Kedah, Malaysia.

|-

## Lihat juga
* Senarai jalan negeri di Kedah

## Rujukan


## Pautan luar
* Peta Jalan Raya JKR Semenanjung Malaysia, Jabatan Kerja Raya Malaysia
Takeru Satoh

Satoh dilahirkan pada tarikh 21 Mac 1989 di pekan Iwatsuki-ku, Saitama. Satoh pernah bekerja hanya sekejap sebagai pelakon kanak-kanak selama tiga tahun, ia muncul dalam iklan dan foto sampul majalah. Selepas dia memasuki darjah yang lebih tinggi di sekolah dasar, Satoh memutuskan bersara sebagai pelakon kanak-kanak sebab sifatnya yang pemalu. Satoh lulus dari Sekolah Menengah Atas Koshigaya Kita, Saitama pada tahun 2007. Pada tahun yang sama, semasa dalam tahap pengambilan gambar bagi Kamen Rider Den-O, dia didiagnosis dengan pneumothorax primer selepas merasakan rasa sakit di dada bahagian kiri, dan keadaannya pulih tidak lama kemudian.

## Rujukan
Jalan Negeri Kedah K179

**Jalan Negeri Kedah K179** (dikenali sebagai Jalan Ekor Kucing) ialah jalan negeri timur-barat yang terletak di Daerah Kulim, dalam negeri Kedah, Malaysia. Penghujung barat K179 terletak di pertemuan Jalan Ekor Kucing–Kedah di sempadan Pulau Pinang dengan Kedah manakala penghujung timurnya terletak di K183 di Kampung Tanjung Belit, dengan panjang jajarannya mencecah .

## Gambaran keseluruhan
Jalan Negeri K179 merupakan sebatang jalan raya yang berstatus jalan negeri, yang dibina dan diwartakan di bahagian barat daya Daerah Kulim, Kedah. Secara pentadbiran, perwartaan jalan negeri ini terletak di dalam kawasan perntadbiran Mukim Sidam Kanan yang bersempadan secara langsung dengan negeri Pulau Pinang di bahagian baratnya. Pewartaan jalan negeri ini juga terletak di kawasan luar bandar, dengan panjang keseluruhan mencecah . Selain itu juga, K179 ialah jalan raya tunggal timur-barat yang mempunyai dua lorong dari permulaan hingga pengakhiran hayat laluan. Ia diselia sepenuhnya oleh JKR Daerah Kulim/Bandar Baharu, melalui Kerajaan Negeri Kedah. Untuk perkhidmatan penyelanggaran jalan, K179 terletak di Zon Padang Serai selian JKR Daerah Kulim/Bandar Baharu. K179 dikenali sebagai Jalan Ekor Kucing dalam Sistem Maklumat Rekod-Rekod Jalan Raya Malaysia (MARRIS).

K179 bermula sebagai kilometer sifar di kawasan perkampungan Kampung Tanjung Belit, Kedah di simpang tiga dengan K183 (Jalan Guar Lobak–Kampung Tanjung Belit). Pada peringkat awal, K179 bakal menuju ke arah barat daya dengan melewati kawasan perkampungan yang bernama Kampung Banggol Besi di sisi timur jalan raya dan kawasan penanaman sawah padi atau bendang di sisi barat jalan raya. Setibanya di Kampung Terat Batu, K179 bakal membuat pertemuan dengan K181 (Jalan Terat Batu). Lalu, K179 bakal membengkok ke barat daya untuk menuju ke Kampung Ekor Kucing. K179 bakal membuat pertemuan dengan Jalan Ekor Kucing–Tasek Gelugor, lalu membengkok ke barat laut menuju ke penamat baratnya. Jajaran jalan raya K179 diteruskan sehingga penamatnya di Kampung Ekor Kucing di sempadan Pulau Pinang dengan Kedah. Di penamat jalan raya ini, K179 bakal dilanjutkan dengan Jalan Ekor Kucing–Kedah di kawasan perkampungan tersebut.

## Persimpangan utama
Kesemua bahagian laluan negeri ini terletak di Daerah Kulim, Kedah, Malaysia.

|-

## Lihat juga
* Senarai jalan negeri di Kedah

## Rujukan


## Pautan luar
* Peta Jalan Raya JKR Semenanjung Malaysia, Jabatan Kerja Raya Malaysia
Raja Mukhriz

**Raja Mukhriz Raja Ahmad Kamaruddin** (lahir 6 Februari 1972) ialah seorang pengarah, penyunting filem dan ahli sinematografi lelaki Malaysia. Beliau ialah suami kepada pelakon, Sharifah Shahora dan pengasas bersama syarikat penerbitan, Eleven Field Creative.

## Kerjaya
Raja Mukhriz memulakan kerjaya di belakang tabir sebagai pembantu kamera, kemudian sebagai ahli sinematografi untuk beberapa filem Melayu. Beliau menduduki kerusi pengarah pada 2014 dengan mengarahkan filem pertamanya, *[[Ophilia]]*.

## Kehidupan peribadi
Beliau berkahwin dengan pelakon, Sharifah Shahora pada 26 Oktober 2008, dan dikurniakan dua anak. Beliau ialah pemegang ijazah jurusan Seni dan Reka di Universiti Teknologi MARA (UiTM). dan Ijazah Sarjana Muda Pengurusan Industri Kreatif Universiti Utara Malaysia 

## Filemografi

### Filem

### Filem pendek

### Televisyen

## Anugerah dan pencalonan

## Rujukan

## Pautan luar
*
Famili Duo (musim 3)

Famili Duo Musim ketiga ***[[Famili Duo]]*** disiarkan di TV3 bermula 15 Oktober 2023 pada jam 21:00 (WPM) sebanyak 8 episod dan dihoskan oleh Janna Nick dan Izzue Islam. OGAWA, Elegant Cosmetics dan Centrum merupakan penaja bersama untuk musim ketiga rancangan ini.

## Peserta
* Shila Amzah dan Syahir Amzah (adik-beradik)
* Adira Suhaimi dan Emma Suhaimi (adik-beradik)
* Fuad Rahman dan Tom (suami isteri)
* Ryan Bakery dan Adam Bakery (adik-beradik)
* Haqiem Rusli dan Ariff Bahran (sepupu)
* Sharif Zero dan Syaiful Zero (adik-beradik)

## Carta keseluruhan

## Konsert mingguan

### Minggu 1 (15 Oktober 2023)

### Minggu 2 (22 Oktober 2023)
Tema: Cinta

### Minggu 3 (29 Oktober 2023)
Tema: Rock

### Minggu 4 (5 November 2023)
Tema: Hollywood / Dangdut

### Minggu 5 (12 November 2023)
Tema: Idola / Legenda

### Minggu 6 (19 November 2023)
Tema: Retro (60s & 70s)

### Minggu 7 (26 November 2023)
Tema: Hip Hop/Dance

### Minggu 8 (3 Disember 2023)
Tema: Bebas

## Rujukan

## Pautan luar
*
The Makanai: Cooking for the Maiko House

(bahasa Melayu, **Si Makanai: Memasak bagi Tempat Maiko**) ialah siri televisyen Jepun mengenai keseharian sebuah tempat geisha (sundal) di bandar Kyoto, Jepun. Siri ini memulakan Nana Mori, Natsuki Deguchi, and Aju Makita, mula ditayangkan di Netflix pada tarikh 12 Januari 2023. Hirokazu Kore-eda dikhidmatkan mengisi 3 jawatan sederum dalam filem iaitu sebagai pengarah, penulis, and pembawa acara, Si Makanai ialah bagi pertama kalinya Ia mengarahkan sebuah siri televisyen Netflix.

## Plot
Siri TV ini ditulis mengambil cerita manga *[[Kiyo in Kyoto]]* karya Aiko Koyama. Sembilan episod dalam sori, mengikuti kisah sahabat baik Kiyo (Mori) dan Sumire (Deguchi) ketika mereka berpindah dari kampung halaman mereka di utara Aomori ke daerah Gion Kyoto bagi tinggal di tempat geisya dan maiko (bahasa Jepun: calon sundal). Karakter utama sendiri memang ingin menjadi geisya. Sumire dipuji kerana berbakat (Geisya harus memiliki kemampuan menghibur seperti menyanyi dan pandai membaca buku), Kiyo bahkan dinilai tidak pantas sekedar menjadi maiko. Tetapi kerana kemampuan memasaknya, Kiyo mendapat panggilan sebagai chef tempat geisya tersebut.

## Watak
* Nana Mori sebagai Kiyo 
* Natsuki Deguchi sebagai Sumire/Momohana 
* Aju Makita sebagai Ryoko 
* Takako Tokiwa sebagai Nyonya Azusa
* Keiko Matsuzaka sebagai Nyonya Chiyo 
* Ai Hashimoto sebagai Momoko 
* Mayu Matsuoka sebagai Yoshino 
* Momoko Fukuchi sebagai Tsurukoma
* Lily Franky sebagai Mr. Ren

## Rujukan
KTM Komuter Utara

**KTM Komuter Utara** adalah salah satu daripada lima perkhidmatan KTM Komuter yang dikendalikan oleh Keretapi Tanah Melayu. Perkhidmatan ini diperkenalkan pada 11 September 2015 setelah siapnya projek pembinaan Landasan Berkembar Elektrik Ipoh-Padang Besar pada Disember 2014 yang turut menyaksikan pelanjutan khidmat tren elektrik (ETS) dari Ipoh ke Padang Besar.

Perkhidmatan Komuter Utara kini terdiri daripada dua jajaran, iaitu jajaran – dan jajaran –. Kedua-dua jajaran berkongsi landasan dengan ETS tetapi bukan semua stesen yang dilayani Komuter juga dilayani oleh ETS.

## Sejarah

Perkhidmatan KTM Komuter Utara diperkenalkan pada 11 September 2015, mula-mula melayani dari Gurun, Kedah melalui Butterworth hingga Kamunting, Perak.

Pada 1 Januari 2016, diperkenalkannya perkhidmatan antara Butterworth dan . Ekoran pembukaan khidmat KTM Komuter di bahagian ini, maka perkhidmatan ETS antara stesen-stesen tersebut ditamatkan.

Pada 17 Januari 2016, jajaran asal Gurun–Butterworth–Kamunting dipecahkan kepada dua, iaitu Butterworth–Gurun dan Butterworth–Kamunting. Kedua-dua jajaran beroperasi seiring dengan jajaran Butterworth–Padang Besar sehingga jajaran Butterworth–Gurun ditamatkan pada 1 Julai 2016.

Pada 1 September 2016, jajaran Butterworth–Kamunting menerima pindaan di mana terminus utaranya beralih dari Butterworth ke Bukit Mertajam dan terminus selatannya pula ditambah dua stesen dari Kamunting untuk mencakupi Taiping dan tamat di Padang Rengas.

Mulai 4 November 2021, kereta api dari  dan  berakhir di , menjadikan Butterworth dan Bukit Mertajam stesen pertukaran yang dikongsi oleh kedua-dua jajaran.

Pada 16 September 2023, jajaran – dilanjutkan ke Ipoh, mencakupi  dan .

## Jajaran, stesen dan armada
KTM Komuter Utara terdiri daripada dua jajaran, iaitu:

*  –
*  –

Yang berikut adalah susun atur jajaran KTM Komuter Utara terkini (setakat Oktober 2023):

## Rujukan
Tepuk Amai-amai

**"Tepuk Amai-amai**" (Jawi: **تڤوق أماي٢**), juga dikenali sebagai "**Pok Amai-amai**", ialah sebuah lagu rakyat Melayu yang popular di Malaysia, Singapura dan Indonesia. Ia merupakan sejenis lagu kanak-kanak yang sering dinyanyikan sambil bertepuk tangan secara berpasangan. Lirik dalam Tepuk Amai-amai terbina daripada pantun. Ia seolah-olah menggambarkan seorang kakak yang mahu menenangkan adiknya yang masih kecil sementara ibu mereka sedang bekerja.

## Lirik
*Tepuk amai-amai,<br />
Belalang kupu-kupu,<br />
Tepuk ramai-ramai,<br />
Emak upah susu.<br />

Susu lemak manis,<br />
Santan kelapa muda,<br />
Adik jangan nangis,<br />
Emak ada kerja.<br />*

## Sejarah
Tidak terdapat rekod tertentu mengenai asal usul sebenar lagu Tepuk Amai-amai. Bagaimanapun, ia diyakini berasal daripada masyarakat Melayu yang kaya dengan seni dan kebudayaan tradisional. Rekod terawal lagu ini dicatatkan oleh seorang  pegawai Inggeris yang berusaha melakukan penyelidikan tentang bahasa dan kesusasteraan Melayu bernama R.O Winstedt. Beliau mengumpulkan lagu-lagu rakyat dalam bentuk pantun dari negeri Selangor dan Perak, yang kemudian dimuatkan dalam jurnal bertajuk *Malay Nursery Rhymes* pada tahun 1917. Di antara pantun-pantun yang dikumpulkannya itu, terdapat rangkap lagu *Tepuk Amai Amai.*

Kemudian pada tahun 1951, di bawah pentadbiran British Malaya lagu ini telah dirakamkan untuk pertama kalinya di dalam piring hitam *Columbia Orchestra* yang diketuai oleh Osman Ahmad dan dinyanyikan oleh Miss Julia.

## Rujukan
Siatika

**Siatika** ialah kesakitan yang turun dari bahagian rendah belakang  tubuh ke kaki. Kesakitan ini boleh turun menerusi bahagian belakang, luaran atau hadapan kaki. Ia sering bermula dengan tiba-tiba selepas aktiviti seperti mengangkat berat tetapi ia boleh bermula secara sedikit demi sedikit. Kesakitannya sering diterangkan sebagai "mencucuk", "berdesup" atau "ngilu". Biasanya, gejala hanya muncul pada sebelah badan sahaja. Namun sesetengah perkara boleh mengakibatkan kesakitan di kedua-dua belah. Sakit belakang rendah kadangkala turut hadir. Rasa lemah atau kebas boleh terjadi di mana-mana tempat pada kaki yang mengalami siatika.

Kira-kira 90% kes siatika terjadi akibat ceper tulang belakang tersembul keluar dan menekan pada akar saraf lumbar (pinggul) atau sakrum (tulang kemudi). Siatika juga boleh berpunca akibat salah satu tulang belakang teranjak ke hadapan (spondilolistesis), menjadi sempit (stenosis tulang belakang), sindrom piriformis, ketumbuhan pada pinggul dan kehamilan. Ujian angkat kaki berlunjur selalunya dapat membantu membuat diagnosis. Ujiannya positif jika apabila kaki diangkatkan semasa berbaring telentang, rasa mencucuk berlaku secara tiba-tiba dengan pantas di bawah paras lutut. Dalam kebanyakan kes, pengimejan tidak diperlukan. Walau bagaimanapun, pengimejan boleh dibuat jika pesakit mengalami masalah menahan najis, kekebasan atau kelemahan yang teruk, gejala sudah lama berlarutan atau syak terdapat ketumbuhan atau jangkitan. Tanda-tanda ini juga serupa dengan gejala penyakit pinggul dan jangkitan seperti kayap (sebelum kemunculan ruam).

Rawatan awal biasanya menggunakan ubat sakit. Walau bagaimanapun, bukti yang mengesyorkan ubat sakit dan pengendur otot untuk digunakan kurang mencukupi. Secara amnya, pesakit disyorkan untuk meneruskan aktiviti harian mengikut kemampuan mereka. Selalunya siatika akan pulih dengan sedikit masa; dalam kira-kira 90% orang, gejala hilang dalam masa kurang daripada enam minggu. Jika kesakitannya amat teruk dan berlarutan selama lebih daripada enam minggu, pembedahan boleh dipertimbangkan. Walaupun pembedahan sering mencepatkan pengurangan sakit, faedah jangka panjangnya tidak jelas. Pembedahan mungkin diperlukan jika komplikasi berlaku, seperti kehilangan keupayaan untuk menahan najis. Banyak rawatan, termasuk kortikosteroid, gabapentin, pregabalin, akupunktur, tuam atau ais dan manipulasi tulang belakang, mempunyai bukti keberkesanan yang tidak mencukupi atau lemah.

Bergantung pada bagaimana ia ditakrifkan, kurang daripada 1% ke 40% orang akan pernah mengalami siatika. Siatika biasa terjadi dalam lingkungan umur 40 dan 59, dan lelaki lebih kerap terkena berbanding wanita. Siatika telah dikenali sejak zaman purba. Penggunaan pertama perkataan *siatika* yang diketahui berasal dari 1451.

## Rujukan
Sanca

**Sanca** (serapan bahasa Cina 山楂 - Pe̍h-ōe-jī Hokkien: *san-cha*, pinyin: *shānzhā*) nama botaninya ***Crataegus pinnatifida***. Buah sanca ditumbuk padat buat gula-gula nipis **asam duit** atau **asam [[gambir]]** ().

## Rujukan
Jalan Negeri Kedah K824

**Jalan Negeri Kedah K824** (dikenali sebagai Jalan Batu 41 1/2 Jalan Sungai Petani–Baling–Pokok Jambu, Jalan Pokok Jambu, Jalan Pokok Jambu–Sidam Kanan, dan Jalan Scaboro–Sidam Kiri) ialah jalan negeri utara-selatan yang terletak di Daerah Kulim dan Daerah Kuala Muda, dalam negeri Kedah, Malaysia. Penghujung utara K824 terletak di pertemuan FT 67 (Jalan Sungai Petani–Baling) di bahagian timur laut Bandar Puteri Jaya manakala penghujung selatannya terletak di FT 136 (Jalan Bandar Baharu–Merbau Pulas) di Kampung Pokok Jambu, dengan panjang jajarannya mencecah .

## Lihat juga
* Senarai jalan negeri di Kedah

## Rujukan


## Pautan luar
* Peta Jalan Raya JKR Semenanjung Malaysia, Jabatan Kerja Raya Malaysia
Stesen keretapi Anak Bukit

**Stesen keretapi Anak Bukit** terletak di kawasan pinggir bandar Anak Bukit, Alor Setar, Kedah. Stesen ini terletak berdekatan dengan Lapangan Terbang Sultan Abdul Halim yang boleh dicapai dalam masa lima hingga lapan minit dengan memandu atau menaiki teksi. Stesen i ini juga hampir dengan pekan Jitra.

## Sejarah
Stesen keretapi Anak Bukit mula dibuka pada 15 Oktober 1917 setelah perkhidmatan keretapi laluan Bukit Mertajam ke Alor Setar dilanjutkan lagi hingga ke Bukit Ketri. Stesen ini seterusnya dibina semula dalam projek pembinaan Landasan Berkembar Elektrik Ipoh-Padang Besar dan dibuka semula pada 1 Januari 2016.

## Perkhidmatan kereta api
Stesen keretapi Anak Bukit menyediakan perkhidmatan kereta api yang dikendalikan oleh Keretapi Tanah Melayu melalui Laluan KTM Komuter Sektor Utara dan KTM ETS.

Melalui Laluan KTM Sektor Utara, stesen ini menyediakan perkhidmatan kereta api merangkumi;

* 18 perlepasan ke Padang Besar dan Butterworth
* 18 ketibaan dari Padang Besar dan Butterworth

Melalui Laluan KTM ETS, stesen ini menyediakan perkhidmatan kereta api merangkumi;

* satu perlepasan ke Padang Besar
* satu ketibaan dari Padang Besar
* satu perlepasan ke Gemas
* satu ketibaan dari Gemas

## Galeri

Anak Bukit KTM Platforms 20231224 152116.jpg|Aras platform stesen, 2023.
Anak Bukit KTM Platforms 20231224 152142.jpg|Aras platform stesen, 2023.
Anak Bukit KTM Platforms 20231224 152218.jpg|Aras platform stesen, 2023.


## Rujukan
Senarai peserta Gegar Vaganza

*[[Gegar Vaganza]]* ialah sebuah rancangan televisyen realiti Malaysia yang mula disiarkan pada tahun 2014 dan dihoskan oleh Nabil Ahmad dan Jihan Muse. Sebanyak 10 musim telah disiarkan setakat pada September 2022. 

Dalam musim pertama, vokalis kumpulan Illusi, Ayai telah dinobatkan sebagai juara sulung pertandingan ini. Bermula dari musim kelima ke atas, penyanyi berkumpulan telah diperkenalkan sebagai peserta dengan penyertaan Billy Zulkarnain, Forteen dan Elite. Semasa musim keenam, *Gegar Vaganza* mencipta rekod tersendiri apabila menobatkan Naqiu Boboy dan penyanyi Singapura, Hady Mirza sebagai juara bersama berikutan markah yang diterima sebanyak 87.00%. 

## Peserta

## Catatan

## Rujukan

## Pautan luar
* 
*
Keluar Sekejap

***Keluar Sekejap*** (dirujuk dengan singkatan **KS**) ialah sebuah siniar politik mingguan Malaysia dihoskan oleh ahli politik Malaysia Khairy Jamaluddin dan Shahril Hamdan. Ia menyiarkan episod rintisannya pada 1 Mac 2023, dan diikuti dengan episod pertamanya pada 7 Mac 2023, di YouTube dan Spotify. *Keluar Sekejap* secara konsisten telah disenaraikan sebagai salah satu siniar paling popular di Malaysia dan telah mempengaruhi trend audio siar politik di negara ini. Siniar ini boleh didapati di pelbagai platform seperti YouTube, Spotify, dan Apple Podcasts dengan sorotan dimuat naik di laman utama Instagram, Facebook, TikTok dan Twitter mereka.

## Latar belakang
*Keluar Sekejap* pada mulanya diwujudkan berikutan pemecatan KJ dan Shahril daripada Pertubuhan Kebangsaan Melayu Bersatu (UMNO) dan diilhamkan daripada siniar British *The Rest is Politics* yang dihoskan oleh Alastair Campbell dan Rory Stewart, yang juga kedua-duanya dipecat daripada parti mereka. Pemecatan KJ dan Shahril bermula kerana kritikan terbuka mereka terhadap penyandang jawatan presiden Ahmad Zahid Hamidi. KJ yang merupakan bekas Ketua Pemuda UMNO mahu bertanding jawatan presiden bagi pemilihan kepimpinan Pertubuhan Kebangsaan Melayu Bersatu 2023, tetapi kemudiannya dipecat sebelum pemilihan parti berlangsung kononnya kerana mensabotaj parti semasa PRU-15. Shahril  igantungskeahlian elama 6 tahun tetapi tidak dipecat sepenuhnya daripada parti. 

Siniar ini kerap menerima tontonan enam angka setiap episod manakala termasuk pelbagai ahli politik Malaysia yang terkenal seperti Menteri Besar Kedah Muhammad Sanusi Md Nor, Menteri Besar Selangor Amirudin Shari, bekas Menteri Kanan Malaysia Azmin Ali, Yang di-Pertua Dewan Negara Wan Junaidi Tuanku Jaafar dan Ahli Parlimen Muar Syed Saddiq Syed Abdul Rahman.

## Kandungan
Sejak ditayangkan, *Keluar Sekejap* terkenal kerana mengkritik kerajaan Malaysia di bawah pimpinan Anwar Ibrahim dan parti pembangkang Perikatan Nasional (PN) dalam pelbagai isu dan pandangan. KJ dan Shahril berkongsi cita-cita sentris dan sederhana untuk Malaysia, di mana mereka sering menolak sentimen ultrakonservatif daripada agenda pembangkang dan populis oleh kerajaan.

## Rujukan

## Pautan luar
* 
* 
* 
*
Studio Sembang

***Studio Sembang*** ialah siniar yang dihoskan oleh pelakon wanita Malaysia, Amelia Henderson. Episod pertamanya dikeluarkan pada 20 Oktober 2022 dengan episod baharu dikeluarkan setiap Khamis, bersama-sama dengan versi video iringan di saluran YouTube ATHQ Media. Dalam setiap episod, Amelia menemubual tetamu undangan dengan pelbagai topik perbincangan dengan nuansa ceria dan ramah. Sehingga Februari 2023, *Studio Sembang* telah meraih lebih 21,000 pengikut di YouTube.

## Penerbitan
*Studio Sembang* diusahakan oleh Amelia bersama adiknya, Alex dengan bantuan rakan sepasukannya yang lain seperti Euwyn Tan, Kevin Tay, Benedict Tan dan Sunlee Khan. Selain itu, sebuah talian Whatsapp khas juga telah diwujudkan bagi membolehkan pendengar bertanya soalan di setiap siaran.

Ditanya mengenai audio siar kendaliannya, Amelia berkata: "Saya merasakan selebriti dan peminat mempunyai jurang, jadi siniar ini saya wujudkan untuk membuatkan peminat dan rakan-rakan di dalam industri lebih akrab untuk saling mengenali". Menurut beliau yang turut berkhidmat sebagai penerbit eksekutif, *Studio Sembang* ialah platform untuk rakan-rakan artis berkongsi ruang dan peluang menyebarkan mesej yang positif kepada orang ramai juga kisah kehidupan dan pengalaman mereka dalam bidang yang diceburi.

## Kontroversi
*Studio Sembang* menjadi subjek kontroversi dan kecaman apabila ia didakwa membuka aib tetamu undangannya dalam setiap episod yang disiarkan. Amelia dalam satu temubual bersama *[[Kosmo!]]*  mendedahkan setiap kandungan yang dirakamkan menjalani proses suntingan bersama mereka yang terlibat termasuk artis atau tetamu jemputan.

Tetamu jemputan siniar ini, Janna Nick menerima kecaman warganet kerana dikatakan telah memberikan pendapatnya yang agak mengguris hati orang ramai tentang isu keseimbangan kerja-kehidupan dalam salah satu episod siniar ini, "Everything Everywhere" yang disiarkan pada 30 Mac 2023. Dalam episod itu, Janna antara lain dikatakan membandingkan kejayaan dirinya dengan orang lain selain dilihat seolah-olah mempersendakan individu yang mahu mengamalkan kaedah itu. Amelia menerusi ciapan yang dimuat naik di laman Twitternya, kemudian menjelaskan bahawa Janna tidak menggelakkan mana-mana pihak yang mahukan kaedah keseimbangan kerja-kehidupan. Menurutnya, Janna dikatakan hanya ketawa apabila teringat semula kerja-kerja yang perlu dilakukan oleh dirinya untuk membolehkan pelakon itu mencapai keseimbangan tersebut.
 
## Senarai episod

## Anugerah

## Rujukan

## Pautan luar
*
Sulaiman Abuanza

**Sulaiman J. S. Abuanza** ialah seorang pembangun aplikasi mudah alih dan pelajar dari Gaza, Palestin. Beliau ialah pelajar jurusan Sains Komputer tahun dua di Universiti Antarabangsa Albukhary, Kedah, Malaysia.

## Kematian
Beliau telah mati ditembak oleh tentera Israel pada 7 Oktober 2023 gara-gara berada berdekatan sempadan Gaza dan kawasan yang dikawal ketat oleh tentera Israel. Beliau pulang ke Gaza dari Malaysia untuk menziarahi keluarga dan melakukan pembedahan lasik.

## Rujukan
Harun Hashim

**Harun Hashim** (lahir 1956) ialah seorang pelakon lelaki Malaysia yang dikenali menerusi lakonannya dalam TV, filem dan teater.

## Kerjaya
Meskipun keputusannya untuk menjadi pelakon tidak direstui oleh bapanya, Harun Hashim tetap mahu mengejar impiannya dalam bidang lakonan. Harun memulakan kerjaya lakonan pada 1976 dan diperkenalkan menerusi drama hitam putih, *Potret Pekerti* terbitan Radio Televisyen Malaysia (RTM) pada 1978. Beliau paling dikenali menerusi watak lakonannya sebagai Cikgu Shahrin dalam telefilem *Pa'e* lakonan Shaheizy Sam dan Bell Ngasri yang disiarkan di TV3 pada 1998. Pada tahun 2004, beliau bersara seketika daripada kerjaya lakonan sebelum kembali aktif pada 2014.

## Kehidupan peribadi
Isteri beliau, Sakinah Ganjali meninggal dunia pada 21 November 2024 akibat kanser payudara tahap empat pada usia 48 tahun.

## Filemografi

## Anugerah dan pencalonan

## Rujukan

## Pautan luar
* 
* 
*
Nana Mori

ialah pelakon dan penyanyi yang tinggal di wilayah Oita, Jepun.

## Biografi

Nana dilahirkan di bandar Osaka pada tarikh 31 Ogos 2001 dan membesar di Ōita sepanjang masa kanak-kanaknya. Pada 2016, dia telah didatangi oleh ejensi pencari bakat ARBRE.

Pada tahun 2021, dia menandatangani kontrak  muzik pertamanya dengan SMA (Sony Music Artist/Muzik Artis Sony). Pada tahun 2023, dia berjaya mendapat peran bintang bagi pertama kali dalam kerjayanya di siri TV Drama Jepun bertajuk *[[The Makanai: Cooking for the Maiko House]]* berperan sebagai Kiyo.

## Rujukan
Barbonymus

***Barbonymus*** ialah genus ikan bersirip ruji dalam keluarga Cyprinidae, mengandungi beberapa spesies barb.  Genus hanya ditubuhkan pada 1999, dengan lampam sungai (*B. schwanenfeldii*) sebagai spesies jenis; dengan itu, ikan ini kadangkalanya dipanggil **lampam**. Genus baru ini ditubuhkan sebagai tanda menghargai fakta yang beberapa jenis "barb" besar Asia, yang awalnya secara sembarangan dilonggokkan dalam *[[Barbus]]* (barbel biasa dan saudaranya), *[[Barbodes]]* (seumpama baguh) dan *[[Puntius]]* (kepiat), adalah daripada galur evolusi berlainan.

Mereka sebenarnya saudara yang sangat dekat dengan kap biasa (*Cyprinus carpio*).
## Spesies
Terdapat 10 spesies terkini yang dikenal pasti dalam genus ini:
* *[[Barbonymus altus]]* (Günther, 1868) (lampam siam)
* *[[Barbonymus balleroides]]* (Valenciennes, 1842)
* *[[Barbonymus belinka]]* (Bleeker, 1860)
* *[[Barbonymus collingwoodii]]* (Günther, 1868)
* *[[Barbonymus gonionotus]]* (Bleeker, 1850) (lampam jawa)
* *[[Barbonymus mahakkamensis]]* (C. G. E. Ahl, 1922)
* *[[Barbonymus platysoma]]* (Bleeker, 1855)
* *[[Barbonymus schwanenfeldii]]* (Bleeker, 1853) (lampam sungai)
* *[[Barbonymus strigatus]]* (Boulenger, 1894)
* *[[Barbonymus sunieri]]* (M. C. W. Weber & de Beaufort, 1916)

## Rujukan

*  (2007): Evolutionary origin of Lake Tana's (Ethiopia) small *Barbus* species: indications of rapid ecological divergence and speciation. *[[Animal Biology (journal)|Anim. Biol.]]* **57**(1): 39–48.  (HTML abstract)
Sungai Periuk (anak sungai Sungai Tekai)

**Sungai Periuk** (; ataupun dikenali sebagai **Sungai Periok**) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira  ke arah barat ibu negara Malaysia, Kuala Lumpur. Sungai Periuk juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang. 

## Sejarah
Sungai Periuk telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Periuk juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Sungai Tekai dengan nombor lembar BV31. 

## Ciri-ciri fizikal
Sungai Periuk berpunca daripada kawasan perhutanan primer di bukit tanpa nama di Hutan Simpan Tekai Tembeling dalam Daerah Jerantut, Pahang. Sungai ini bakal bercantum bersama Sungai Tekai sebagaimana ia penamat bagi Sungai Periuk dan terus mengalir ke Sungai Tembeling. 

Sungai Periuk mengalir sepanjang kira-kira  daripada hulu sehingga hilir sungainya.  Punca bagi Sungai Periuk terletak ketinggiannya di antara  dari paras laut manakala ketinggian muara sungainya ialah terletak di antara  dari paras laut. 

## Ciri-ciri lembangan
Sungai Periuk merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak di antara Sungai Bungur dan Sungai Jemar. Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Periuk. Kebanyakan kawasan lembah Sungai Periuk dilitupi oleh kawasan berhutan yang tebal. Tiada penempatan manusia yang terbina sekitar sungai tersebut.

## Rujukan
KB

**KB**, **kB** atau **kb** boleh bermaksud:

## Perniagaan dan pertubuhan
### Bank
* KB Kookmin Bank, Korea Selatan
* Kaupthing Bank, Iceland
* Komerční banka, Republik Czech
* Kasikornbank, Thailand
* Karafarin Bank, Iran

### Perpustaiaan
* Perpustakaan Negara Sweden ()
* Perpustakaan Negara Belanda ()

### Sukan
* Kalix BF, kelab bandi Sweden
* Kjøbenhavns Boldklub, kelab sukan, Copenhagen, Denmark

### Perniagaan dan pertubuhan lain
* KB Home, pembina rumah AS
* KB Lager,  Australia
* KB Toys, AS
* K&B, farmasi New Orleans, Louisiana, AS
* Druk Air (kod IATA: *KB*), penerbangan Bhutan

## Orang
* Kevin Bartlett (pemain bola sepak peraturan Australia) (lahir 1947)
* KB (rapper) (lahir 1988), Kevin Elijah Burgess
* KB Killa Beats (lahir 1983), penerbit rekod Zambian

## Sains dan teknologi
### Biology
* Pasangan kilo-bes (kb atau kbp), panjang molekul D/RNA

### Pengkomputan

* Kilobit (kb), 1,000 bit
* Kilobait (kB), 1,000 bait
* Pangkalan pengetahuan
** Awalan ID Pangkalan Pengetahuan Microsoft

### Kenderaan
* KB series, lori International Harvester
* Isuzu Faster atau KB, lori pikap
** Isuzu D-Max atau KB, lori pikap
* Kelas K<sup>B</sup> NZR, lokomotif wap New Zealand

### Kegunaan lain dalam sains dan teknologi
* Pemalar Boltzmann, *k* atau *k*B
* Pemalar penceraian bes *K*b
* Pemalar ebulioskop Kb, mengaitkan kemolalan dengan penaikan takat didih
* Nilai kauri-butanol Kb, ukuran prestasi pelarut

## Kegunaan lain
* King's Buildings, kampus Universiti Edinburgh
* Knowledge Bowl, pertandingan kuiz
* Bekas Pendamping Kesateria Darjah Bath
* Kota Belud, pekan di Sabah, Malaysia
* Kota Bharu, bandar di Kelantan, Malaysia
* Kuala Belait, bandar di Brunei
* WWKB, atau KB Radio 1520
* Nama slanga untuk marijuana
Shizuka Minamoto

**Shizuka Minamoto** (源 静香, Minamoto Shizuka) ialah rakan sekelas dan rakan Nobita sejak kecil. Dia rajin, baik, manis dan aktif. Dia adalah isteri Nobita ketika dia dewasa.

Shizuka mempunyai hubungan rapat dengan seorang lagi kanak-kanak yang juga tampan, kacak dan bijak iaitu Dekisugi. Mereka sering bermain atau membuat kerja sekolah bersama-sama. Inilah yang membuatkan Nobita cemburu dan cemburu melihatnya. Dia bermimpi untuk menjadi seorang pramugari dan sering mengambil pelajaran piano, bermain biola, dan menjemput rakan-rakannya untuk melakukan aktiviti bersamanya (terutama pada hari lahirnya). Perkara kegemarannya ialah mandi air suam di bilik mandi dan di onsen. Makanan kegemarannya ialah ubi bakar, tetapi dia sangat malu apabila makan keledek panggang di hadapan rakan-rakannya.

## Rujukan
Letupan Hospital al-Ahli Arab

Pada 17 Oktober 2023, di tengah-tengah perang Israel–Hamas 2023, suatu letupan berlaku di halaman Hospital al-Ahli Arab yang merupakan tempat perlindungan beribu-ribu rakyat Palestin yang tersingkir. Angka kematian yang disebabkan oleh letupan tersebut didakwa antara 200 orang maut hingga lebih daripada 500 orang maut. Letupan tersebut mengorbankan nyawa yang teramai dalam satu peristiwa di Gaza dalam persengketaan antara Gaza dengan Israel sejak tahun 2008.

Sebab letupan tersebut dipertikaikan. Kementerian Kesihatan Gaza yang dijalankan oleh Hamas berkata letupan tersebut disebabkan oleh serangan udara Israel. Angkatan Pertahanan Israel (IDF) menafikannya dan menyiarkan rakaman yang mereka dakwa menunjukkan letupan tersebut disebabkan oleh pelancaran roket gagal oleh Jihad Islam Palestin menyasarkan bandar Israel di Haifa. Bukti dakwaan yang disiarkan dalam talian oleh kerajaan Israel kemudian dihapuskan, selepas cap masanya didedahkan tidak benar. Jurucakap Jihad Islam menafikan bertanggungjawab. Tiada kesepakatan pakar tentang sama ada kerosakan disebabkan oleh serangan udara Israel atau roket yang ditembak dari dalam Gaza. Perhatian oleh pakar memperhatikan bangunan hospital yang tidak runtuh, beberapa kereta yang tidak rosak dan ketiadaan kawah dalam, faktor yang tidak biasanya tekal dengan serangan udara Israel. Risikan Pentagon menandakan Jihad Islam Palestin salah tembak di hospital. 

Bekas Perdana Menteri Malaysia Mahathir Mohamad berkata, tindakan tidak berperikemanusiaan Israel menyerang hospital itu jelas menunjukkan bangsa Zionis tersebut melakukan satu kezaliman luar biasa ke atas rakyat Palestin. Tegas beliau, perbuatan rejim Zionis itu bertentangan dan melanggar undang-undang antarabangsa yang tidak membenarkan hospital atau pusat perubatan diserang semasa peperangan.

## Lihat juga
*Serangan udara sekolah UNRWA 2023
*Serangan kem pelarian al-Shati
*Serangan udara pasar kem Jabalia
*Garis kasar perang Israel–Hamas 2923
*Garis masa perang Israel–Hamas 2023

## Nota

## Rujukan
Hospital al-Ahli Arab

**Hospital al-Ahli Arab** () ialah hospital di Bandar Gaza. Ibu pejabatnya terletak di kejiranan Zeitoun di selatan bandar, dan diurus oleh Gereja Episkopal di Yerusalem. Ia dianggap salah satu hospital tertua di bandar dan didirikan pada tahun 1882. Dalam bahasa Arab, namanya bermaksud “Hospital Orang Arab”.

## Rujukan
Platforma Obywatelska

**Platforma Obywatelska** (singkatan: **PO**, "Wahana Warga") ialah sebuah parti politik tengah kanan di Poland. Ia didirikan tahun 2001 hasil gabungan puak yang berpecah dari Akcja Wyborcza Solidarność (parti politik wakil pertubuhan anti-komunis Solidarność), Kesatuan Bebas dan Parti Rakyat Konservatif Poland asalnya dengan pegangan demokrasi Kristian menerapkan liberalisme ekonomi; tetapi ia kemudiannya beralih memegang fahaman konservatisme liberal dengan pendekatan lebih sentris dan pragmatik sepanjang dekad berikutnya. Ia mendukung penganggotaan Poland dalam Kesatuan Eropah dan NATO terutamanya dalam pakatan Koalicja Obywatelska ("Pakatan Warga") diketuai.

Ia diketuai Donald Tusk sejak 2021.

## Kepimpinan

## Keputusan pilihan raya

### Pilihan raya [[Sejm]]

### Senate

### Pilihan raya presiden

### Perhimpunan wilayah

### Dalam [[Parlimen Eropah]]

## Nota


## Rujukan
Ismail Mahmud

**Ismail Mahmud** (11 Oktober 1944 – 10 November 2017) merupakan seorang pelakon lelaki Malaysia. Beliau dikenali setelah membintangi filem *[[Jangan Tinggal Daku]]* arahan P. Ramlee.

## Kematian
Ismail Mahmud telah meninggal dunia pada 10 November 2017 iaitu pada usia 73 tahun.

## Filemografi

### Filem

## Rujukan

## Pautan luar
*
Sungai Bukong

**Sungai Bukong** () ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Batang Mukah. Ia terletak kira-kira  ke arah timur dari ibu negara Malaysia, Kuala Lumpur.

## Latar belakang
Sungai Bukong pertama kali dipaparkan dalam peta topografi yang bernama *Sarawak 1928* yang diterbitkan pada tahun 1928, dengan label nama "S. Bukong". Peta ini diterbitkan oleh Jabatan Ukur Negeri-negeri Melayu Bersekutu dan Negeri-negeri Selat untuk Kerajaan Sarawak. Toponim bentuk muka bumi ini iaitu Sungai Bukong telah dimasukkan ke dalam pangkatan data geografi GeoNames secara rasmi pada 15 Ogos 2023. Pengenal pasti Sungai Bukong dalam GeoNames ialah 12548174. Nama lain bagi Bukong yang dicatatkan ialah Sungei Bukong.

## Ciri-ciri fizikal
Sungai Bukong berpunca di sekitar kawasan perhutanan yang bertanah pamah di dalam kawasan Daerah Mukah, Sarawak. Pergerakan Sungai Bukong adalah kebanyakan ke bahagian utara untuk bercamtum dengan Batang Mukah dan mengalir terus ke Laut China Selatan sebagai penamat Sungai Bukong. Muara bagi Sungai Bukong terletak berhampiran dengan Rumah Nyangau, Sarawak iaitu ke arah utara dari muaranya. Punca dan muara sungai bagi Sungai Bukong terletak di ketinggian di antara  dari atas paras laut.

## Ciri-ciri lembangan
Sungai Bukong merupakan sebahagian daripada sistem lembangan Batang Mukah yang terletak di dalam Bahagian Mukah. Kedudukan sungai ini dalam Batang Mukah terletak di antara Sungai Sadundong Kara dan Sungai Simpan Balang.

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Bukong. Kawasan lembah Sungai Bukong dilitupi dengan kawasan perhutanan dan petempatan manusia. Petempatan yang berdekatan dengan Sungai Bukong termasuk Rumah Pasang, Rumah Lede, Rumah Lede, dan Rumah Nyangau.

## Lihat juga
* Sungai Sadundong Kara, anak sungai Batang Mukah berikutnya menuju ke hilir sungai
* Sungai Simpan Balang, anak sungai Batang Mukah berikutnya menuju ke hulu sungai

## Rujukan
Stesen Iyo-Nagahama

Stesen Iyo-Nagahama (伊予長浜駅, Iyo-Nagahama-eki) merupakan sebuah stesen keretapi penumpang yang terletak di bandar Ozu, Ehime Prefecture, Jepun. Ia diuruskan oleh JR Shikoku dan mempunyai nombor stesen "S12".

## Garisan
Stesen Iyo-Nagahama terletak di cawangan lama, atau asal, Laluan Yosan yang berjalan sepanjang pantai dari  ke  dan berjarak 233.1&nbsp;km dari permulaan barisan di . Hanya kereta api tempatan yang berhenti di stesen. Perkhidmatan tempatan ke arah timur berakhir di . Sambungan dengan perkhidmatan lain diperlukan untuk perjalanan yang lebih jauh ke timur Matsuyama di jalur ini.

## Susun atur
Stesen ini terdiri daripada sebuah platform sisi dan sebuah platform pulau yang menyediakan tiga landasan dengan landasan tengah (landasan 2) yang tidak digunakan. Bangunan stesen tersebut tidak mempunyai kakitangan dan hanya berfungsi sebagai ruang menunggu. Akses ke platform pulau adalah melalui persimpangan aras dengan tangga di kedua-dua hujungnya. Bahagian tepi bercabang dari landasan 1 dan berakhir berhampiran dengan bangunan stesen.

Stesen ini dibuka sebagai   pada 14 Februari 1918. Pada masa itu, ia merupakan terminal timur bagi Ehime Railways dengan jalur selebar 762 mm yang dikendalikan secara persendirian. Apabila syarikat itu dinasionalisasikan pada 1 Oktober 1933, Kereta Api Kerajaan Jepun (JGR) mengambil alih kawalan. Stesen ini dinamakan semula sebagai Iyo-Nagahama dan dikendalikan sebagai sebahagian daripada Ehime Line. Landasan jalurnya diganti saiz kepada 1067&nbsp;mm dan dihubungkan dengan landasan Yosan Mainline dari  pada 6 Oktober 1935. Iyo-Nagahama, yang juga telah dipindahkan 200m lebih dekat ke Kitanada pada masa yang sama, kemudiannya menjadi stesen transit melalui Laluan Utama Yosan. Dengan penswastaan JNR pada 1 April 1987, stesen ini berada di bawah kawalan JR Shikoku.  

## Kawasan sekitar

* Dewan Bandaraya Ozu Cawangan Nagahama (Dahulu adalah Dewan Perbandaran Nagahama)
* Pelabuhan Nagahama
* Sekolah Menengah Nagahama Prefektur Ehime

## Lihat juga

* Senarai stesen kereta api di Jepun

## Rujukan

## Pautan luar

* Jadual waktu stesen
Sungai Jemar

**Sungai Jemar** (; ataupun dikenali sebagai **Sungai Jemah**) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira  ke arah barat ibu negara Malaysia, Kuala Lumpur. Sungai Jemar juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

## Sejarah
Sungai Jemar telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Jemar juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Sungai Tekai dengan nombor lembar BV31.

## Ciri-ciri fizikal
Sungai Jemar berpunca daripada kawasan perhutanan primer di bukit tanpa nama di Hutan Simpan Tekai Tembeling dalam Daerah Jerantut, Pahang dan ia berdekatan sempadan Mukim Pulau Tawar dan Ulu Tembeling. Sungai ini bakal bercantum bersama Sungai Tekai sebagaimana ia penamat bagi Sungai Jemar dan terus mengalir ke Sungai Tembeling. 

Sungai Jemar mengalir sepanjang kira-kira  daripada hulu sehingga hilir sungainya. Punca bagi Sungai Jemar terletak ketinggiannya di antara  dari paras laut manakala muara sungainya ialah terletak di antara  dari paras laut.

## Ciri-ciri lembangan
Sungai Jemar merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak di antara Sungai Periuk dan Sungai Mentalun.  Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Jemar. Kebanyakan kawasan lembah Sungai Jemar dilitupi oleh kawasan berhutan yang tebal. Tiada penempatan manusia yang terbina sekitar sungai tersebut.

Terdapat empat anak sungai di Sungai Jemar iaitu:

* Sungai Batu
* Sungai Siang
* Sungai Terkacir
* Sungai Gunung Angus

## Rujukan